**ՀԻՄՆԱՎՈՐՈՒՄ**

**Արաքս համայնքում մասնակցային բյուջետավորման գործընթացի ժամանակ ընտրված առաջարկի իրականացմանը հավանություն տալու մասին**

1. Նախագծի ընդունման անհրաժեշտությունը.

Նախագիծը մշակվել է «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներին համապատասխան։

Նախագծի մշակման համար հիմք են հանդիսացել  «Տեղական ինքնակառավարման մասին» օրենքի 8-րդ հոդվածի 1-ին մասի 14-րդ կետը, 11-րդ հոդվածը, 13-րդ հոդվածի 10-րդ մասը, հաշվի առնելով համայնքում մասնակցային բյուջետավորման գործընթացի կառավարման հանձնաժողովի «03» հուլիսի 2024 թվականի որոշումը:   
Մասնակցային բյուջետավորման գործընթացի ժամանակ ներկայացվող առաջարկների առաջարկները ընտրվել են հաշվի առնելով սահմանված չափանիշները։ Ընտրվել է Գայ գյուղի բնակիչ Հակոբջան Հովսեփյանի առաջարկը՝ այն իրականացվում է Արաքս համայնքի տարածքում, առաջարկի իրականացումը ներառվում է տեղական ինքնակառավարման մարմինների լիազորությունների մեջ, առաջարկի իրականացման համար անհրաժեշտ նախահաշվային գինը չի գերազանցում ավագանու կողմից մասնակցային բյուջետավորման համար հատկացված 5 000 000 դրամը, առաջարկով նախատեսվող նախագիծը ընթացիկ ծախս չէ և ներառված չի համայնքի բյուջեում կամ զարգացման ծրագրերում, առաջարկի իրականացումը տեխնիկապես հնարավոր է։ Ծրագիրը հավաքել է ամենաշատ ձայները։

2. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին.   
Արաքս համայնքի ավագանու «Արաքս համայնքում մասնակցային բյուջետավորման գործընթացի ժամանակ ընտրված առաջարկի իրականացմանը հավանություն տալու մասին» նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չկա։   
3. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.

Նախագծի ընդունման կապակցությամբ Արաքս համայնքի բյուջեում եկամուտների ավելացում կամ նվազեցում չի նախատեսվում, իսկ կապիտալ ծախսերի հոդվածով ծախսերը կավելանան 5 000 000 դրամով։

ՀԱՄԱՅՆՔԻ ՂԵԿԱՎԱՐ՝ Ղ.ՂԱԶԱՐՅԱՆ